කිරිගොවීන් දිරිගැන්වීම, පිරිසිදු කිරි නිෂ්පාදනය කිරීම හා ක්‍රමානුකූලව ගව ගාල් ඉදිකිරීම අරමුණු කර ගනිමින් දොඩන්ගොඩ පශු වෛද්‍ය කොට්ඨාසයේ අලුතින් ගව ගාල් 20ක් ඉදිකිරීමට පියවර ගැනේ.බස්නාහිර පළාත් සත්ව නිෂ්පාදන හා සෞඛ්‍ය දෙපාර්තමේන් තව මේ සඳහා මූල්‍ය ප්‍රතිපාදන ලබා දෙන අතර දොඩන්ගොඩ පශු වෛද්‍ය කාර්යාලයේ පශු වෛද්‍ය නිලධාරිනිය සහ සත්ව සංවර්ධන නිලධාරීන් ඊට අවශ්‍ය උපදෙස් හා මඟ පෙන්වීම සිදු කරනු ලබති.මෙහිදී තෝරාගනු ලබන එක් කිරි ගොවියකුට රු: 35000ක් ආධාර වශයෙන් ලබාදෙන අතර ඔහු තම ශ්‍රම හා මූල්‍ය දායකත්වයෙන් රු: 70000ක වටිනාකමින් යුත් ගව ගාලක් ඉදි කර ගත යුතුවේ.මීට අමතරව දොඩන්ගොඩ පශු වෛද්‍ය කාර්යාලය මඟින් උසස් වර්ගයේ දෙමුහුන් කිරිගවයන් 7 දෙනෙකු දොඩන්ගොඩ පශු වෛද්‍ය කොට්ඨාසයට ලබාදීමට ද කටයුතු කෙරේ..